Hyd Internet 107 Views Maaruti suzuki
Maaruti suzuki
న్యూఢిల్లీ: దేశీయ అతిపెద్ద వాహన తయారీ సంస్థ మారుతీ సుజుకీ ఇండియా(ఎంఎస్‌ఐ) వాహన అమ్మకాలు ఆగస్టు నెలలో 23.8శాతం పెరిగాయి. గతేడాది ఇదే సమయంలో 1,32,211 యూనిట్లను విక్రయించగా, ఈ ఏడాది 1,63,701 వాహనాలను విక్రయించింది. దేశీయ అమ్మకాలు 26.7శాతం పెరిగి 1,52,000కు చేరాయి. 2016 ఆగస్టులో దేశీయంగా 1,19,931 యూనిట్లు మాత్రమే విక్రయమయ్యాయి. మినీ కార్ల విభాగంలో వేగ‌నార్ ,ఆల్టో స‌హా పలు వాహన అమ్మకాలు స్వల్పంగా 35,490 నుంచి 35,428కు తగ్గాయి. అయితే కాంపాక్ట్‌ విభాగంలో స్విఫ్ట్‌, ఎస్టిలో, డిజైర్‌, బాలినో విక్రయాలు 62.4శాతం పెరగడం ద్వారా 74,012 వాహనాలు అమ్ముడయ్యాయి. గతేడాది ఆగస్టు నెలతో పోలిస్తే ఎగుమతులు 4.7శాతం మేర తగ్గి 11,701 వాహనాలకు పరిమితమయ్యాయి.